Tänapäevane majandustarkvara on terviklik süsteem, mis on mõeldud firma erinevate funktsioonide täitmiseks ning töövahendiks paljudele erineva rolliga töötajatele. Seejuures on raamatupidamine üks osa sellest, kuid sama olulised on müük, ost, ladu, projektijuhtimine jne. Kindlasti ei ole tänapäevane tarkvara nn raamatupidamisprogramm. Tervikliku süsteemi puhul tekib oluline kokkuhoid, sest keegi ei pea  samu andmeid erinevates kohtades dubleerima. Näiteks on ju üsna mõttetu, kui raamatupidaja sisestab käsitsi teises programmis koostatud arveid. Lisaks tööaja ja kulude kokkuhoiule võimaldab terviklik süsteem andmeid erinevates vaadetes analüüsida. Kui osa andmeid on ühes süsteemis ja osa teises ning oleks vaja andmeid mõlemast, siis peaks hakkama käsitsi spetsiaalseid aruandeid koostama ning ka andmed ei pruugi olla võrreldavad.